Islamisering

Islamisering innebærer at islam eller politisk islamisme får større betydning, særlig i et bestemt område, et land eller en befolkningsgruppe.Strømmen, Øyvind (6. juni 2012): «Islamisering» i Store norske leksikon, hentet 14. januar 2015 fra https://snl.no/islamisering

Begrepet betegner i akademisk sammenheng at islam som religion får økt innflytelse, for eksempel i tsjetsjensk separatisme eller i nytt lovverk med utgangspunkt i islamsk tradisjon eller teologi i land som Pakistan og Iran. Det har også blitt brukt i historieforskningen om spredning av islam til nye områder, som under Umayyad-dynastiet i tidlig islamsk historie, eller om Det ottomanske rikets framvekst.

 Islamisering i nyere tid 
miniatyr|«Islamisering» har i nyere tid blitt brukt som politisk slagord blant særlig islamofobe, høyreekstreme og generelt innvandringskritiske grupper i Vesten. Bildet viser sympatisører av den anti-islamske foreningen Stop Islamiseringen af Danmark (SIAD) i Aalborg våren 2008. Som Stopp islamiseringen av Norge (SIAN) er også SIAD knyttet til paraplyorganisasjonen Stop Islamisation of Europe (SIOE).
I nyere tid har begrepet blitt benyttet av populistiske partier og bevegelser på høyresiden for å beskrive det som hevdes å være islams økende dominans i det norske samfunnet.  Islamisering er også brukt i sammenheng med konspirasjonsteorien om en målsetning om å infiltrere og overta Vesten ideologisk med religionen islam, også kalt Eurabia.  Denne konspirasjonsteorien er ikke det samme som utbredelse av islam i Europa grunnet innvandring fra muslimske land.

 Snikislamisering 
I 2009 ble uttrykket alminnelige kjent da Fremskrittspartiets leder Siv Jensen brukte «snikislamisering» under en tale angående debatten om hjiab skulle bli en del av norsk politiuniform og om Oslo skulle få en egen muslimsk skole. Jensen relaterte betegnelsen også til ønske om tilpasset eldreomsorg for muslimer, ønske om bønnerom på Gardermoen for drosjesjåfører og forslag om etablering av imamutdanning i Norge.Døving (2012) s. 87.. 

«Snikislamisering» er blitt et omstridt uttrykk som har ført til debatt. Fremskrittspartiet har blitt kritisert for å skape innvandringskritiske holdninger. Islamisering ble på nytt et tema i norske medier etter at den norske kronprinsen besøkte en norsk moske der flere av de kvinnelige muslimene ikke ville håndhilse på ham, under begrunnelsen om at håndhilsing på det motsatte kjønn ikke er i henhold til muslimske verdier. Dette førte til en diskusjon om betydningen av håndtrykk i det norske samfunnet. Siv Jensen mener å ikke håndhilse er et eksempel på særkrav som gis muslimer og en form for snikislamisering. Statsminister Erna Solberg uttalte i 2019 at snikislamisering er et uheldig begrep og beskriver ikke virkeligheten i Norge.https://www.vg.no/nyheter/innenriks/i/LAqRRx/erna-smeller-til-frp-siv-om-snikislamisering-finnes-ikke-i-vaart-samfunn Venstres leder Trine Skei Grande uttalte at Siv Jensen burde slutte å bruke begrepet snikislamisering. Kjell Ingolf Ropstad var enig med Grande. Dagsavisen skrev i september 2019 at snikislamisering er en sentral forestilling i en konspirasjonsteori om at venstresiden og elitegrupper i vestlige land driver hemmelig samarbeid med muslimske krefter. Stavanger Aftenblad skrev i september 2019 at uttrykket er brun skremselspropaganda. Imam Senaid Kobilica mener Siv Jensen kom med utspillet for å skåre politisk poeng rett før valget i 2019.

Frps innvandringspolitiske talsmann Jon Engen-Helgheim definerer snikislamisering som «tilpassing til særkrav som kommer fra noen få muslimer,» og som fører til en dreining og gradvis tilpasning til uønskede «skikker basert på et kvinneundertrykkende syn». Kjønnsdelt svømmeundervisning blir trukket frem som et eksempel, og Engen-Helgheim mener at utviklingen blir støttet av politikere på venstresiden. Han uttalte i september 2019 at snikislamisering dreier seg om ytterliggående grupper og ikke det store flertallet av muslimer. Professor Torkel Brekke mener snikislamisering ikke er mulig i et sekularisert samfunn som Norge.

Begrepet snikislamisering skriver seg fra høyreekstreme kontrajihadist-miljøer og omhandler den grunnleggende forestillingen i Eurabia-konspirasjonsteorien. Ifølge Frode Helland bruker Siv Jensen begrepet uten dekning. Helland skriver at Jensen bruker konkrete eksempler som ingen tror representerer noen snikislamisering, og samtidig kommuniserer Jensen forbindelsen til den kontrajihadistiske Eurabia-teorien. Ifølge Cora Alexa Døving er en motsetning mellom selve uttrykket som innebærer at det foregår umerkelig og i skjul, og det faktum at de konkrete forslagene Siv Jensen nevnte i 2009 ble fremmet offentlig av politikere og interesseorganisasjoner. Jensen bruker begrepet om at myndighetene gir muslimer særrettigheter og det er en litt annen betydning enn den opprinnelige. «Snikislamisering» slik det blir eller ble brukt på radikale anti-islamske nettsider handler om forestilling om en hemmelig konspirasjon for muslimsk overtakelse. Da Jensen tok begrepet i bruk overførte hun det til mainstream offentlighet ifølge Døving.Døving (2012) s. 87-88. Sindre Bangstad fremholder at Robert Spencers begrep stealth jihad er påfallende likt Siv Jensens beskrivelse av snikislamisering i Norge.

I USA har konspirasjonsteorier om creeping sharia blitt spredd av personer og nettverk på den nykonservative og kristne høyresiden. Freiheitliche Partei Österreichs har hevdet at det foregår en snikende islamisering ( schleichende Islamisierung) av Østerrike.Hafez, F. (2019). From “Jewification” to “Islamization”: Anti-Semitism and Islamophobia in Austrian Politics Then and Now. ReOrient, 4(2), 197-220. Den amerikanske islamfiendtlige konspirasjonsteoretikeren Robert Spencer introduserte begrepet stealth jihad og stealth islamization i 2008.

Se også
Islam i Norge
Spredningen av islam
 De islamske erobringene
 Islamisme, radikal islamisme, islamistisk terrorisme
 Arabisering
 Eurabia
 Dhimmitude, omstridt betegnelse på overgivelse til «islamske krav»

 Litteratur 
Døving, C. A. (2012). «Norge snikislamiseres». Motgift: akademisk respons på den nye høyreekstremismen. Oslo: Flamme forlag.

Referanser

Kategori:Islamisme
Kategori:Konspirasjonsteorier
Kategori:Islamofobi